Kasultanan Gorontalo

Kasultanan Gorontalo yang mulonyo disabuik sabagai Karajaan Hulontalo marupokan salah ciek karajaan tatuo jo bapangaruah di Samananjung Utaro, Pulau Sulawesi, Indonesia. Karajaan iko talatak di bagian tangah dari langan utaro Pulau Sulawesi, dan diapik dek duo parairan strategis yaitu Taluak Gorontalo di Salatan dan Lauik Sulawesi di Utaro.

Pado maso kejayaannyo, Kasultanan Gorontalo manjadi pusaik panyebaran Islam jo pusaik padagangan paliang bapangaruah di wilayah Taluak Tomini (Taluak Gorontalo), Tomini-Bocht (tikungan Tomini), hinggo babarapo wilayah di utaro jo tengah Pulau Sulawesi.  

Karajaan Gorontalo kamudian barubah manjadi karajaan Islam pado maso Pamarentahan Rajo Amai yang kamudian baganti manjadi Sultan. Sultan Amai yang bagala Ta Olongia Lopo Isilamu (Rajo yang mangislamkan ngari) marupokan Olongia atau Rajo partamo dari Karajaan Gorontalo yang manganut Islam.
Halaman dengan argumen ganda di pemanggilan templat

Ibukota Kasultanan 
Kadudukan ibukota Kasultanan Gorontalo mulonyo baradi di Des Hulawa, Kacamatan Telaga sakarang, tapeknyo di pinggia sungai Bolango. Kamudian pado taun 1024 Hijiriah, ibukota Kasultanan Gorontalo dipindahan ka Kalurahan Tuladenggi, Kacamatan Dungingi. Lokasi ibukota Kasultanan Gorontalo yang tarakhia talatak di Kalurahan Biawu, Kacamatan Kota Selatan, Kota Gorontalo.

Struktua Pamarintahan Kasultanan 
Adopun struktua pamarintahan Kasultanan Gorontalo tadiri dari tigo limbago yang disabuik "Buatulo Towulongo" yang dimaknai sabagai tigo sarangkai adaik yang manyatu. Buatulo Towulongo tadiri dari:

 Buatulo Bubato, Limbago Pamarintahan
 Buatulo Sara'a, Limbago Kaagamaan
 Buatulo Bala, Limbago Partahanan jo Kaamanan

Masiang-masiang parwakilan Buatulo tasabuik dipiliah sacaro musyawarah jo mufakaik dek Buatulo Bantanyo yang dikepalai dek saorang Bate. Salain itu, Buatulo Bantayo juobatugas manciptakan paraturan-paraturan adaik jo garih-garih gadang tujuan karajaan atau kasultanan.

Batah Wilayah 
Kasultanan Gorontalo mamiliki wilayah kadaulatan yang babatasan langsuang jo karajaan Karajaan Limboto, Karajaan Suwawa, dan Karajaan Bolango. Maskipun baitu, pangaruah kakuasaan Karajaan iko malueh hinggo malintasi bateh-bateh karajaan tasabuik, hinggo ka wilayah parairan Taluak Tomini (Taluak Gorontalo).  

Adopun wilayah karajaan Gorontalo saaik itu barado di dalam wilayah Kota Gorontalo, serata sabagian ketek barado di wilayah Kabupaten Gorontalo, Provinsi Gorontalo.

Tabantuaknyo Karajaan Gorontalo 
Manuruik manuskrip sijarah Gorontalo, cika baka karajaan Gorontalo bamolo partamo kali dari sabuah karajaan ketek (Linula) banamo Karajaan Hulontalangi yang dipakirokan alah ado sajak taun 1300 Masehi. Dalam catatan R. Tacco (1956), katiko itu Kerajaan Hulontalangi alah dipimpin dek Raja Humalanggi. Di kamudian hari, Rajo Humalanggi punyo sorang anak banamo Ilahudu yang kamudian marangkua dan mampasatuan 17 karajaan ketek di leriang atau kaki gunuang. Sabanyakn 17 karajaan itu yang kamudian mambantuak Karajaan Gorontalo yang pangaruahnyo manjadi labiah gadang dan malueh ka babarapo wilayah di Taluak Tomini (Taluak Gorontalo).

Salain itu, Karajaan Gorontalo sajak dahulu alah mangenal kadudukan Rajo Padusi atau Ratu sabagai pamimpin karajaan. Hal iko manunjuakan bahwo saja zaman dahulu, masyarakaik Gorontalo alah mangenal kasataraan kadudukan antaro laki-laki jo padusi di dalam lingkungan karajaan.

Daftar Paasarikatan Karajaan Gorontalo

Adopun paasarikatan 17 Karajaan Ketek (Linula) yang manjadi cika baka tabantuaknyo Karajaan Gorontalo adolah sabagai barikuik:

 Karajaan Hunginaa, Rajanya: Lihawa
 Karajaan Lupoyo, Rajanya: Pai
 Karajaan Bilinggata, Rajanya: Lou
 Karajaan Wuwabu, Rajanya: Wahumolongo
 Karajaan Biawu, Rajanya: Wolango Huladu
 Karajaan Padengo, Rajanya: Palanggo
 Karajaan Huwangobotu Olowala, Rajanya: Dawanggi
 Karajaan Tapa, Rajanya: Deyilohiyo Daa
 Karajaan Lauwonu, Rajanya: Bongohulawa (Padusi)
 Karajaan Toto, Rajanya: Tilopalani (Padusi)
 Karajaan Dumati, Rajanya: Buata
 Karajaan Ilotidea, Rajanya: Tamau
 Karajaan Pantungo, Rajanya: Ngobuto
 Karajaan Panggulo, Rajanya: Hungiyelo
 Karajaan Huangobotu Oloyihi, Rajanya: Lealini
 Karajaan Tamboo, Rajanya: Dayilombuto (Padusi)
 Karajaan Hulontalangi, Rajanya: Ilahudu

Kadatangan Islam 
Kasultanan Gorontalo marupoan salah ciek pusaik panyebaran agamo Islam di Indonesia Timua, salainKesultanan Ternate, Kesultanan Gowa dan Kesultanan Bone. Panyabaran agamo Islam di Gorontalo dipakirokanbamulo sajak abaik ka-16 (antaro taun 1501-1600), ditandoi jo Islamnyo salah ciek Rajo Gorontalo yang banamo Amai. Rajo Amai kamudian mangganti sabutan rajo manjadi sultan, sahinggo namonyo dikenang lueh sabagai Sultan Amai dari Kasultanan Gorontalo.

Salah ciek referensi masuaknyo Isalam di Gorontalo barasa dari panjalasan Profesor Ibrahim Polontalo, dimanao pakawinan antaro Olongia Amai atau Rajo Amai jo Puteri Owutango dari Karajaan Palasa. Agamo Islam yang dianuik dek Karajaan Palasa Ogomonjolo (Kumonjolo) barasa dari hubungan patalian darah karajaan tasabuik jo para rajo dari Kasultanan Ternate. Dalam pakawinan itu, Rajo Amai jo para pangikuiknyo dipersyaratkan untuak mamaluak agamo Islam jo Al-Qur'an sabagai sumber utamo tatanan kahidupan jo adaik istiadaik masyarakaik Gorontalo.

Satalah lamaran ditarimo, mako Rajo Amai yang kamudian bagala Sultan Amai baliak ka Gorontalo basamo bininyo Putri Owutango, sarato didampingi 8 rajo-rajo ketek (Olongia Walu Lontho Otolopa) yaitu Rajo Tamalate, Rajo Lemboo, Raj Siyendeng, Rajo Hulangato, Rajo Siduan, Rajo Sipayo, Rajo Soginti dan Rajo Bunuyo. Para Rajo iko yang kamudian hari manbantu Sultan Amai dalam mambimbiang jo marancang adaik istiadaik yang bapadoman ka agamo Islam.

Sijarah Namo Karajaan 

Pado maso kolonial Balando, Karajaan Gorontalo punyo banyak namo yang disabuik dalam babagai literatua sijarah, tamasuak dalam surek manyurek antaro Balando jo para Rajo Gorontalo yang banyak ditamukan dalam babagai sumber referensi ilmiah dan media cetak sajak taun 1800-an diantaronyo adolah Goenong-Talo, Goenong-Tello, dan Holontalo.

Dalam catatan sijarah, asa usua anmo Gorontalo punyo banyak versi. Namun asa usua namo Gorontalo yang paliang sasuai jo fakta sijarah adolah barasa dari kato Huidu Totolu (Tigo Gunuang), yang kamudian dek babagai literatur era kolonial diserap manjadi Goenong-Talo atau Goenong-Tello. Panjelasa sijiarah iko ditegaskan sacaro lugas dek Profesor Jusuf Sjarif Badudu dalam Buku Morfologi Bahaso Gorontalo pado taun 1982.

Dalam bukunyo itu, Prof. Badudu manjalehan bakwo Tigo Gunuang yang manjadi asa usua namo Gorontalo marujuak pado Gunuang Tilonggabila (kini disabuit Gunuang Tilongkabila), Gunuang Malenggalila, dan Gunuang katigo yang indak banamo. Tigo gunuang ikolah yang kamudian dalam bahaso Gorontalo disabuik sabagai Huidu Totolu yang kamudian diserap manjadi Hulonthalo atau Goenong-Talo, hinggo akhianyo dikenal sabagai Gorontalo sarupo nan kini.

Daftar Olongia (Rajo) dan Tulutani (Sultan) 

Olongiya to Tilayo

Olongia to Huliyaliyo

Daftar Pustaka 

 Rosenberg, C. B. H. (1865). Reistogten in de afdeeling Gorontalo: gedaan op last der Nederlandsch Indische regering (Vol. 10). F. Muller.
 Riedel, J. G. F. (1870). De landschappen Holontalo, Limoeto, Bone, Boalemo en Kattinggola, of Andagile: Geographische, statistische, historische en ethnographische aanteekeningen.
 Riedel, J. G. F., & Behrnauer, W. F. A. (1871). Die Landsehaften Holontalo, Limoeto, Bone, Boalemo und Kattinggola oder Andagile mit geographischen, statistischen, geschichtlichen und ethnographischen Anmerkungen (Schluss). Zeitschrift für Ethnologie, 3, 397-408.
 Herbig, G. (1896). Aktionsart und Zeitstufe. Indogermanische Forschungen, 6, 157.
 Riedel, J. G. F. (1904). Aus der Holontalo-und der Tominisprache. In Volksdichtung aus Indonesien (pp. 318-340). Springer, Dordrecht.
 Rohlfs, G. (1871). Henry Noel von Bagermi. Zeitschrift für Ethnologie, 3, 253-255.
 Riedel, J. G. F. (1885). De oorsprong en de vestiging der Boalemoërs op Noord-Selebes. Bijdragen tot de Taal-, Land-en Volkenkunde van Nederlandsch-Indië, 34, 495-521.
 Schröder, E. E. W. G. (1908). Gorontalosche woordenlijst. M. Nijhoff.
 Nur, S. R. (1979). Beberapa aspek hukum adat tatanegara kerajaan Gorontalo pada masa pemerintahan Eato (1673-1679). Universitas Hasanuddin (UNHAS).
 Haga, B. J. (1981). Lima Pahalaa: susunan masyarakat, hukum adat, dan kebijaksanaan pemerintahan di Gorontalo. Djambatan.
 Amin, B. (2012). Islam, Budaya dan Lokalitas Gorontalo. Dalam Jurnal Sejarah dan Budaya (KURE). Manado. Balai Pelestarian Nilai Budaya Manado.
 Apriyanto, J. (2001). Konflik Gorontalo-Hindia Belanda periode 1856-1942 (Doctoral dissertation, Universitas Gadjah Mada).
 Damis, M. (2016). Ikrar U Duluwo Limo Lo Pahalaa: Bentuk Kesadaran Etnis Gorontalo Era Prakolonial. HOLISTIK, Journal Of Social and Culture.
 Baruadi, M. K. (2013). Sendi Adat dan Eksistensi Sastra: Pengaruh Islam dalam Nuansa Budaya Lokal Gorontalo. EL HARAKAH (TERAKREDITASI), 14(2), 293-311.
 Ismail, L. (2017). Pelayaran Tradisional Gorontalo Abad XIX. Skripsi, 1(231411068).
 Sirajuddin, S. (2018). Peran Para Sultan dalam Penyebaran Islam di Gorontalo. Al-Qalam, 14(1), 57-74.
 Hunowu, R. P. S. (2019). Kajian Bentuk Visual Dan Analisis Ornamen Pada Masjid Hunto Sultan Amay Gorontalo (Doctoral dissertation, Universitas Komputer Indonesia).
 Amin, B. (2017). Lokalitas Islam Gorontalo. Suyatno Ladiqi, Ismail Suardi Wekke, Cahyo Seftyono, 1.
 Hasanuddin, H. Pelayaran Niaga, Bajak Laut, Perkampungan Pedagang di Gorontalo. Walasuji, 9(2), 261-275.
 Adiatmono, F. (2017). The Weapons Kingdom of Gorontalo (Form, Symbols, and History). International Journal of European Studies, 1(1), 7.

Rujuakan 

Sijarah Islam
Sijarah Indonesia
Gorontalo
Karajaan di Nusantara